બારડોલી પોલીસ મથકે લવાયેલા આરોપીઓ પોલીસની નિષ્કાળજીનો લાભ લેતા લોકઅપના દરવાજે લગાવાયેલા હાથકડીના લોકને પળવારમાં તોડી ફરજ ઉપર તૈનાત મહિલા પોલીસને ચકમો આપી ભાગી છુટવામાં સફળ રહ્યા હતા. રીઢા ગુનેગારો પોલીસ કસ્ટડીમાં રીમાન્ડ હેઠળ બંધ હતા. ત્યારે અગમચેતી વાપરી કસ્ટડીનો જાપ્તો વધારવાની બારડોલી પોલીસની નિષ્કાળજીનો લાભ લેતા ભલભલા તાળા તોડવામાં કુશળ એવા રીઢા ગુનેગારો સરકાર દ્વારા માન્યતા અપાયેલી હાથકડીનું લોક તોડવામાં સફળ રહ્યા તે બાબત સમગ્ર ઘટનામાં સુચક પ્રશ્નાર્થ બની રહે છે.